Document ID: 32012D0362

KOMISSION TÄYTÄNTÖÖNPANOPÄÄTÖS,
annettu 4 päivänä heinäkuuta 2012,
tietyille jäsenvaltioille mehiläisyhdyskuntien häviämistä koskevien vapaaehtoisten seurantatutkimusten tukemiseksi myönnettävästä unionin rahoitusosuudesta
(tiedoksiannettu numerolla C(2012) 4396)
(Ainoastaan tanskan-, hollannin-, englannin-, viron-, suomen-, ranskan-, saksan-, kreikan-, unkarin-, italian-, latvian-, liettuan-, puolan-, portugalin-, slovakin-, espanjan- ja ruotsinkieliset tekstit ovat todistusvoimaisia)
(2012/362/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 23 artiklan,
sekä katsoo seuraavaa:
(1)
Mehiläisten terveydestä Euroopan parlamentille ja neuvostolle annetussa komission tiedonannossa (2) esitetään katsaus komission jo toteuttamiin ja meneillään oleviin toimiin, jotka koskevat mehiläisten terveyttä EU:ssa. Tiedonannon keskeisenä aiheena on mehiläiskuolleisuuden maailmanlaajuinen kasvu.
(2)
Euroopan elintarviketurvallisuusviranomaisen EFSAn vuoden 2009 hankkeessa, jonka aiheena on mehiläiskuolleisuus ja mehiläisseuranta Euroopassa (Bee mortality and bee surveillance in Europe), todettiin, että seurantajärjestelmät ovat EU:ssa yleisesti ottaen heikkoja ja että asiasta ei ole tarpeeksi tietoja jäsenvaltioiden tasolla eikä tarpeeksi vertailukelpoisia tietoja EU:n tasolla.
(3)
Mehiläisten kuolleisuutta koskevien tietojen saatavuuden parantamiseksi on asianmukaista avustaa ja tukea tiettyjä jäsenvaltioissa toteutettavia mehiläisyhdyskuntien häviämistä koskevia seurantatutkimuksia.
(4)
Rahoituspäätöksen tekemisestä mehiläisyhdyskuntien häviämistä koskevien vapaaehtoisten seurantatutkimusten tukemiseksi 21 päivänä joulukuuta 2011 annetussa komission täytäntöönpanopäätöksessä 2011/881/EU (3) varataan 3 750 000 euroa Euroopan unionin rahoitusosuudeksi mehiläisyhdyskuntien häviämistä koskeviin seurantatutkimuksiin.
(5)
Mehiläisten terveyttä käsittelevä EU:n vertailulaboratorio on laatinut asiakirjan ”Basis for a pilot surveillance project on honey bee colony losses” (saatavana osoitteessa http://ec.europa.eu/food/animal/liveanimals/bees/bee_health_en.htm), jossa annetaan jäsenvaltioille ohjeita seurantatutkimusten laatimiseen.
(6)
Jäsenvaltioita pyydettiin toimittamaan komissiolle mehiläisten terveyttä käsittelevän EU:n vertailulaboratorion tekniseen asiakirjaan perustuvat seurantatutkimusohjelmansa. 20 jäsenvaltiota on toimittanut seurantatutkimusehdotuksensa. Ehdotuksia on arvioitu teknisesti ja rahoituksen kannalta sen selvittämiseksi, ovatko ne teknisen asiakirjan ”Basis for a pilot surveillance project on honey bee colony losses” mukaisia.
(7)
Belgia, Tanska, Saksa, Viro, Kreikka, Espanja, Ranska, Italia, Latvia, Liettua, Unkari, Puola, Portugali, Slovakia, Suomi, Ruotsi ja Yhdistynyt kuningaskunta ovat laatineet mehiläisyhdyskuntien häviämistä koskevat seurantatutkimusohjelmansa teknisen asiakirjan ”Basis for a pilot surveillance project on honey bee colony losses” mukaisesti, ja ne ovat pyytäneet EU:n rahoitustukea.
(8)
Belgiassa, Tanskassa, Saksassa, Virossa, Kreikassa, Espanjassa, Ranskassa, Italiassa, Latviassa, Liettuassa, Unkarissa, Puolassa, Portugalissa, Slovakiassa, Suomessa, Ruotsissa ja Yhdistyneessä kuningaskunnassa toteutettaviin mehiläisyhdyskuntien häviämistä koskeviin vapaaehtoisiin seurantatutkimusohjelmiin olisi myönnettävä rahoitustukea 1 huhtikuuta 2012.
(9)
Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) mukaan eläinlääkintätoimenpiteet rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.
(10)
Rahoitustuen maksamisen edellytyksenä olisi oltava, että suunnitellut seurantatutkimusohjelmat on toteutettu tosiasiallisesti ja että viranomaiset toimittavat kaikki tarvittavat tiedot komissiolle ja mehiläisten terveyttä käsittelevälle EU:n vertailulaboratoriolle.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
1. Unioni myöntää rahoitustukea Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan seurantatutkimusohjelmiin, jotka koskevat mehiläisyhdyskuntien häviämistä.
2. Unionin rahoitusosuus
a)
on 70 prosenttia niistä tukikelpoisista kustannuksista, joita kullekin 1 kohdassa tarkoitetulle jäsenvaltiolle aiheutuu mehiläisyhdyskuntien häviämistä koskevista seurantatutkimusohjelmista liitteessä 1 tarkoitetulla 1 päivän huhtikuuta 2012 ja 30 päivän kesäkuuta 2013 välisellä ajanjaksolla;
b)
on enintään
1.
62 876 euroa Belgian osalta;
2.
192 688 euroa Tanskan osalta
3.
294 230 euroa Saksan osalta;
4.
66 637 euroa Viron osalta;
5.
109 931 euroa Kreikan osalta;
6.
205 050 euroa Espanjan osalta;
7.
529 615 euroa Ranskan osalta;
8.
521 590 euroa Italian osalta;
9.
147 375 euroa Latvian osalta;
10.
92 123 euroa Liettuan osalta;
11.
98 893 euroa Unkarin osalta;
12.
254 108 euroa Puolan osalta;
13.
28 020 euroa Portugalin osalta;
14.
183 337 euroa Slovakian osalta;
15.
213 986 euroa Suomen osalta;
16.
39 862 euroa Ruotsin osalta;
17.
267 482 euroa Yhdistyneen kuningaskunnan osalta;
c)
on enintään 595 euroa mehiläistarhakäyntiä kohden.
2 artikla
1. Tällä päätöksellä 1 artiklassa tarkoitetuista ohjelmista aiheutuviin kustannuksiin myönnettävän kokonaistuen enimmäismäärä on 3 307 803 euroa, joka rahoitetaan Euroopan unionin yleisestä talousarviosta.
2. Seurantatutkimuksiin liittyvistä laboratoriotestien henkilöstökustannuksista, näytteenotosta, seurannasta, tarvikkeista ja yleiskustannuksista aiheutuvat menot ovat tukikelpoisia liitteessä III esitettyjen sääntöjen mukaisesti.
3. Unionin rahoitustuki maksetaan, kun 3 artiklan 2 ja 3 kohdan mukaiset kertomukset ja todistusasiakirjat on esitetty ja hyväksytty.
3 artikla
1. Ohjelmat toteutetaan teknisen asiakirjan ”Basis for a pilot surveillance project on honey bee colony losses” (saatavana osoitteessa http://ec.europa.eu/food/animal/liveanimals/bees/bee_health_en.htm) sekä jäsenvaltioiden esittämien mehiläisyhdyskuntien häviämistä koskevien seurantatutkimusohjelmien mukaisesti.
2. Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan on toimitettava komissiolle
-
tekninen välikertomus seurantatutkimusohjelman mukaisesta ensimmäisestä käynnistä viimeistään 1 päivänä maaliskuuta 2013 ja
-
lopullinen tekninen kertomus seurantatutkimusohjelman mukaisesta toisesta ja kolmannesta käynnistä viimeistään 31 päivänä lokakuuta 2013;
-
teknisen kertomuksen olisi oltava mallin mukainen, jonka komissio laatii yhteistyössä mehiläisten terveyttä käsittelevän EU:n vertailulaboratorion kanssa.
3. Belgian, Tanskan, Saksan, Viron, Kreikan, Espanjan, Ranskan, Italian, Latvian, Liettuan, Unkarin, Puolan, Portugalin, Slovakian, Suomen, Ruotsin ja Yhdistyneen kuningaskunnan on toimitettava komissiolle
-
liitteen II mukaisesti laadittu rahoitusta koskeva kertomus paperiversiona ja sähköisessä muodossa viimeistään 31 päivänä joulukuuta 2013. Todistusasiakirjat, joilla todennetaan kaikki korvaushakemuksen mukaiset kustannukset, on pyynnöstä toimitettava komissiolle.
4. Tutkimusten tulokset on asetettava komission sekä mehiläisten terveyttä käsittelevän EU:n vertailulaboratorion saataville.
4 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Latvian tasavallalle, Liettuan tasavallalle, Unkarin tasavallalle, Puolan tasavallalle, Portugalin tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 4 päivänä heinäkuuta 2012.

Labels: 7
15
5
6